CELEX: 32002R2097
Language: hu
Date: 2002-11-27 00:00:00
Title: A Bizottság 2097/2002/EK rendelete (2002. november 27.) a mezőgazdasági termékek belső piacon történő megismertetésével és promóciójával kapcsolatos intézkedésekről szóló 2826/2000/EK tanácsi rendelet alkalmazására vonatkozó részletes szabályok megállapításáról szóló 94/2002/EK rendelet módosításáról

Avis juridique important

|

32002R2097

Official Journal L 323 , 28/11/2002 P. 0041 - 0045

A BIZOTTSÁG 2097/2002/EK RENDELETE(2002. november 27.)a mezőgazdasági termékek belső piacon történő megismertetésével és promóciójával kapcsolatos intézkedésekről szóló 2826/2000/EK tanácsi rendelet alkalmazására vonatkozó részletes szabályok megállapításáról szóló 94/2002/EK rendelet módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a mezőgazdasági termékek belső piacon történő megismertetésével és promóciójával kapcsolatos intézkedésekrőlszóló, 2000. december 19-i 2826/2000/EK tanácsi rendeletre[1] és különösen annak 12. cikkére,mivel:(1) A legutóbb az 1186/2002/EK rendelettel[2] módosított 94/2002/EK bizottsági rendelet[3] 5. cikkének (1) bekezdése minden évben június 15-ében állapítja meg a határidőt arra vonatkozóan, hogy a 2826/2000/EK rendelet 6. cikkében említett programokban foglalt intézkedések végrehajtásának céljából a szakmai, vagy szakmaközi szervezetek benyújtsák a programokat az érintett tagállamoknak.(2) Az először 2002 augusztusában alkalmazott tájékoztatási és promóciós tevékenységeket támogató intézkedések által előírt, rendelkezésre álló pénzügyi források felhasználására tekintettel, e szervezetek számára lehetővé kell tenni új programok benyújtását.(3) Ezért hasznosnak tűnik, hogy lehetőséget biztosítsanak új tájékoztatási és promóciós programok benyújtására évente két alkalommal.(4) Figyelembe véve egyrészről a tájékoztatás területén benyújtott, az oltalom alatt álló eredetmegjelölések (OEM), az oltalom alatt álló földrajzi jelzések (OFJ), valamint a hagyományos különleges termékek (HKT), illetve a biogazdálkodás közösségi rendszerére vonatkozó programok vizsgálata során szerzett tapasztalatokat, másrészről a közösségi politika e területeken végbement fejlődését, az ezen ágazatokra vonatkozó iránymutatásokat ki kell igazítani.(5) A 94/2002/EK rendeletet ezért módosítani kell.(6) Az e rendeletben előírt rendelkezések összhangban vannak a mezőgazdasági termékek promóciójával foglalkozó irányítóbizottságok együttes ülésének véleményével,ELFOGADTA EZT A RENDELETET:1. cikkA 94/2002/EK rendelet a következőképpen módosul:1. Az 5. cikk (1) bekezdésének első mondata helyébe a következő szöveg lép:"A 2826/2000/EK rendelet 6. cikkében említett programokban foglalt intézkedések végrehajtásának céljából az érintett ágazato(ka)t képviselő közösségi szakmai szövetségek vagy ágazatközi szervezetek az érintett tagállamok által kiadott felhívásokra válaszolva minden évben legkésőbb január 31-ig, illetve július 31-ig nyújtják be a programokat.";2. A 7. cikk a következőképpen módosul:a) az (1) bekezdés első mondata helyébe a következő szöveg lép:"A tagállamok minden évben legkésőbb március 15-ig, illetve szeptember 30-ig megküldik a Bizottságnak a programok és az általuk javasolt végrehajtó szervek ideiglenes jegyzékét, valamint a kiválasztott programok egy másolati példányát.";b) a (3) bekezdés első albekezdése helyébe a következő szöveg lép:"A 2826/2000/EK rendelet 6. cikke (3) bekezdésének harmadik albekezdésében említett végleges jegyzékben szereplő programok ellenőrzése után a Bizottság legkésőbb május 31-ig, illetve december 15-ig dönt arról, hogy mely programokat tudja társfinanszírozni az e rendelet III. mellékletében meghatározott előirányzott költségvetések szerint."3. A III. melléklet e rendelet mellékletével összhangban módosul.2. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2002. november 27-én.a Bizottság részérőlFranz FISCHLERa Bizottság tagjaMELLÉKLETA 94/2002/EK rendelet III. melléklete a következőképpen módosul:1. A "Tájékoztatás az oltalom alatt álló eredetmegjelölésekről (OEM), az oltalom alatt álló földrajzi jelzésekről (OFJ), a hagyományos különleges tulajdonságú élelmiszerekről (HKÉ) és ezek logóiról" című szakasz helyébe a következő szakasz lép:"1. A HELYZET ÁTTEKINTÉSEA Közösség által 1996-1998-ban szervezett tájékoztató kampány jelentette az első lépést azon két közösségi rendszer létének, jelentésének és előnyeinek széles körű ismertetésében, amelyek célja a különleges jellemzőkkel bíró élelmezésre szánt mezőgazdasági termékek védelme és kereskedelmi értékük növelése.Tekintettel a program rövidségére, az ilyen eredetmegjelölések már több mint 600 közösségi termékre kiterjedő rendszerének ismertségét tovább kell növelni a jelölések jelentésének és előnyeinek ismertetését célzó intézkedés további alkalmazásával. A tájékoztatás körébe tartoznak továbbá az e célra kialakított közösségi logók, különösen az oltalom alatt álló eredetmegjelölések (OEM) és az oltalom alatt álló földrajzi jelzések (OFJ) 1998-ban létrehozott logói.2. CÉLKITŰZÉSEK- Átfogó információk nyújtása a minőségbiztosítási rendszerről és e rendszernek a nyilvántartott termékek oltalmára és azok kereskedelmi értékének növelésére gyakorolt hatásairól,- a mezőgazdasági termékek és élelmiszerek minőségbiztosítási rendszerei tartalmának és európai rendszerének bemutatása többféle, egy vagy több tagállamból származó termékre kiterjedő programokon keresztül,- a közösségi minőségbiztosítási rendszerekben még részt nem vevő termelők/feldolgozók ösztönzése e rendszerek használatára, a különböző nyilvántartott termékekre vonatkozó dokumentációhoz való igazodás révén,- az érintett termékek keresletének ösztönzése, a fogyasztók és forgalmazók részére nyújtott következő tájékoztatás révén: a minőségbiztosítási rendszerek és logóik jelentősége és előnyei, a megjelölések jóváhagyásának feltételei, az alkalmazott ellenőrzések és felülvizsgálatok, valamint a nyomonkövetési rendszer.3. FŐBB CÉLCSOPORTOK- Termelők és feldolgozók, valamint azok szövetségei,- forgalmazók (bevásárlóközpontok, nagykereskedők, kiskereskedelmi egységek és éttermek), valamint azok szövetségei,- fogyasztók, valamint azok szövetségei,- véleményformálók.4. FŐBB ÜZENETEK- A termék(ek) a földrajzi eredethez kapcsolódó, sajátos jellemzőkkel bír(nak) (OEM/OFJ), különös tekintettel a termék(ek) földrajzi környezete/földrajzi eredete és hírneve/ismertsége közötti összefüggést alátámasztó tényezőkre. Kedvezményes elbánásban részesítik az egy vagy több tagállamból származó, többféle termékre kiterjedő programokat,- a termék(ek) a sajátos, hagyományos előállítási módszer(ek)hez kapcsolódó, különleges jellemzőkkel bír(nak), az előállítás helyétől függetlenül (hagyományos különleges termék, HKT),- minőségi szempontok (biztonság, tápérték és élvezeti érték, nyomon követhetőség),- az érintett termékek változatossága, tartalmassága és zamata,- néhány, OFJ, OEM vagy HKT jelöléssel ellátott termék bemutatása, példaként a különleges jellemzőkkel bíró élelmiszerek sikeres kereskedelmi forgalmának növelésére,- a rendszer célkitűzései: a nyilvántartott termékek oltalma, kereskedelmi értékének növelése és különösen az oltalom alatt álló megjelölések bitorlása és utánzása elleni küzdelem.5. FŐBB CSATORNÁK- elektronikus csatornák (internetes oldal),- PR-kapcsolatok a médiával (szaksajtó, női magazinok, gasztronómiai lapok),- kapcsolatok a fogyasztói szövetségekkel,- eladási helyeken nyújtott tájékoztatás,- audiovizuális média,- írásos anyagok (szórólapok, brosurák stb.),- kereskedelmi vásárokon és bemutatókon való részvétel,- szaksajtón keresztül történő ismertetés,- egy vagy több tagállam által benyújtott programok esetén tájékoztató és képzési célú rendezvények az OEM/OFJ/HKT közösségi rendszeréről.6. A PROGRAM IDŐTARTAMA24-36 hónap, minden szakaszban a célkitűzések meghatározásával.7. ELŐIRÁNYZOTT KÖLTSÉGVETÉS4 millió euró."2. A "Biogazdálkodás" című szakasz helyébe az alábbi szakasz lép:"1. A HELYZET ÁTTEKINTÉSEA biotermeléssel előállított mezőgazdasági termékek fogyasztása különösen népszerű a városi lakosság körében, de piaci részesedésük még mindig alacsony.A fogyasztók és a többi érdekelt fél ismeretei a biogazdálkodási módszerekkel kapcsolatban még mindig hiányosak.2. CÉLKITŰZÉSEK- A biotermeléssel előállított termékek fogyasztásának ösztönzése,- a fogyasztók, gazdálkodók, feldolgozók és kereskedők biogazdálkodással és biotermékekkel kapcsolatos ismereteinek bővítése,- a biogazdálkodási módszerek közösségi szabályainak, az elvégzett ellenőrzéseknek, illetve a közösségi biogazdálkodás logójának széles körű ismertté tétele.3. FŐBB CÉLCSOPORTOK- Általában a fogyasztók és azok egyedi célcsoportjai,- mezőgazdasági termelők, feldolgozók és forgalmazók (bevásárlóközpontok, nagykereskedők, élelmezők és éttermek, értékesítési pontok),- véleményformálók.4. FŐBB ÜZENETEK- A biotermeléssel előállított termékek természetes eredetűek, megfelelnek a korszerű életmód igényeinek, és fogyasztásuk kellemes. E termékek környezet- és állatkímélő termelési módszerek eredményei. A termékekre szigorú termelési és nyomonkövetési szabályok vonatkoznak, melyek betartását az élelmiszerlánc minden szakaszában független testületek és hatóságok ellenőrzik,- a közösségi logóra vonatkozó tájékoztatás (amelyet a tagállamokban bevezetett közös logókra vonatkozó tájékoztatással lehet kiegészíteni, feltéve, hogy az ezekre vonatkozó előírások szigorúbbak, mint a közösségi logóra vonatkozóak).(Az üzenet legyen átgondolt és pozitív, és fogyasztók esetében vegye figyelembe a különböző célcsoportok sajátos fogyasztási szokásait.A "bio-" szót és annak más nyelvű megfelelőit az élelmiszeripari termékek tekintetében jogszabály védi. A közösségi logó a biotermeléssel előállított termékek jele, amelyet az egész Európai Unióban ismernek, és amely azt jelzi, hogy a termékek megfelelnek a szigorú európai uniós termelési kritériumoknak, és komoly ellenőrzéseken mentek keresztül.)5. FŐBB CSATORNÁK- Elektronikus csatornák (pl. internetes oldal) és audiovizuális média,- telefonos információs vonal,- PR-kapcsolatok a médiával (pl. szakújságírók, női magazinok, élelmiszeripari kiadványok, bioélemiszer termékekről szóló vagy konyhaművészettel kapcsolatos rádió- és televízióadások),- kapcsolattartás orvosokkal, táplálkozási szakértőkkel, oktatókkal és egyéb meghatározott csoportokkal,- értékesítési helyeken nyújtott tájékoztatás és bemutatók,- írásos dokumentumok (brosúrák, újságok stb.),- általános- és szaksajtón keresztül történő ismertetés.6. A PROGRAM IDŐTARTAMA12-36 hónap, elsőbbséget biztosítva a több évig tartó, minden szakaszra célkitűzéseket meghatározó programoknak.7. ELŐIRÁNYZOTT KÖLTSÉGVETÉS6 millió euró."[1] HL L 328., 2000.12.21., 2. o.[2] HL L 173., 2002.7.3., 4. o.[3] HL L 17., 2002.1.19., 20. o.